Document ID: 31980L1271

ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί προσαρμογής της οδηγίας 73/173/ΕΟΚ "περί προσεγγύσεως των νομοθετικών, κανονιστικών και διοικητικών διατάξεων των Κρατών Μελών σχετικά με την κατάταξη, τη συσκευασία και τη σήμανση επικινδύνων παρασκευασμάτων (διαλυτών), συνεπεία της προσχωρήσεως της Ελληνικής Δημοκρατίας στις Ευρωπαϊκές Κοινότητες"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως του 1979, και ιδίως τα άρθρα 22 και 146,
Εκτιμώντας:
ότι το παράρτημα της οδηγίας 73/173/ΕΟΚ του Συμβουλίου, της 4ης Ιουνίου 1973, περί της προσεγγίσεως των νομοθετικών, κανονιστικών και διοικητικών διατάξεων των Κρατών Μελών σχετικά με την κατάταξη, τη συσκευασία και τη σήμανση επικινδύνων παρασκευασμάτων (διαλυτών)(1), όπως τροποποιήθηκε από την οδηγία 80/781/ΕΟΚ(2), πρέπει να συμπληρωθεί με την προσθήκη της ελληνικής αποδόσεως των ονομασιών των εν λόγω επικινδύνων ουσιών (διαλυτών),
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο παράρτημα της οδηγίας 73/173/ΕΟΚ, προστίθενται οι ελληνικές ονομασίες που αναφέρονται στο παράρτημα της παρούσης οδηγίας.
Άρθρο 2
Τα Κράτη Μέλη θεσπίζουν και δημοσιεύουν πριν από την 1η Ιανουαρίου 1981 τις αναγκαίες διατάξεις για να συμμορφωθούν προς την παρούσα οδηγία. Πληροφορούν σχετικά αμέσως την Επιτροπή.
Τα Κράτη Μέλη εφαρμόζουν τις διατάξεις αυτές από την 1η Ιανουαρίου 1981.
Άρθρο 3
Η παρούσα οδηγία απευθύνεται στα Κράτη Μέλη.
Έγινε στις Βρυξέλλες, στις 22 Δεκεμβρίου 1980.

Labels: 3
15
20